
Referat fra Lyngby Kunstforenings generalforsamling 
på Kulturstedet Lindegaarden, torsdag 21. maj 2026 kl. 19.30
1. Valg af dirigent: Rolf Aagaard-Svendsen, der valgtes som dirigent, erklærede generalforsamlingen for beslutningsdygtig og rettidigt indkaldt.
2. Beretning for 2025 
./.
Formand Kaj Otto Thomassen aflagde beretning for kalenderåret 2025, vedlagt.
3. Aflæggelse af revideret årsregnskab 2024 
Kasserer Anders Jensen gennemgik Lyngby Kunstforenings reviderede års-regnskab og 2025-årsregnskabet for Fennebergs Mindekonto, som var blevet udsendt sammen med indkaldelsen. Regnskaberne blev godkendt.
4. Forslag fra bestyrelse eller medlemmer. Der var ikke indkommet forslag.
5. Fastsættelse af kontingent for kalenderåret 2027
Bestyrelsen foreslog uændrede kontingenter, som generalforsamlingen tilslut-tede sig:  
Enkelt-medlemmer: 300 kr.
Unge under 25 år: 150 kr.
Par (på samme adresse): 500 kr.
Firmaer: 1.000 kr. 
Ved årsskiftet 2025-26 havde vi 379 medlemmer, fordelt på 242 enkelte, 
8 unge, 64 par og 1 firma. 
6. Valg af formand, bestyrelsesmedlemmer og suppleanter
Valg af formand

Kaj Otto Thomassen var først på valg i 2028.

Valg af bestyrelse

Tove Løvsgren, Rasmus Wiuff, Anders Jensen, Karen Serena og Nina Keldsen var på valg for 4 år. Alle modtog genvalg.

Solveig Andreasen, Josephine Ernst var først på valg i 2028. 

Marianne Ilnæs og Hekla Hekla trådte ud af bestyrelsen. 

Til erstatning for Marianne og Hekla havde bestyrelsen indstillet to nye besty-relsesmedlemmer, Niels Güntelberg og Johanne Guldager Lindboe, som begge blev valgt. 

Valg af 2 suppleanter
Per Følner blev valgt som suppleant for 2 år. 
Den anden ledige suppleantpost blev ikke besat. 

Valg af 2 revisorer og 1 revisor-suppleant 

Revisorerne Rolf Aagaard-Svendsen og Jes H. Andersen og revisor-suppleant Carsten Wendel Nielsen var på valg for 2 år. 

Rolf genopstillede, men det gjorde Jes og Carsten ikke. 

Bestyrelsen havde indstillet Otto Ditlev Paulsen som ny revisor og Walther Andresen som ny revisor-suppleant. Begge blev valgt.
Ved bestyrelsesmødet 2. juni konstituerer bestyrelsen sig med næstformand, sekretær og kasserer.
Kaj Otto Thomassen (kunstner), formand
Solveig Andreasen

Josephine Ernst (kunstner)
Per Følner, suppleant
Niels Güntelberg  

Anders Jensen
Nina Kjeldsen
Johanne Guldager Lindboe (kunstner)

Tove Løvsgren 
Karen Serena (kunstner)
Rasmus Wiuff
7. Eventuelt
Selv om vi jævnligt lægger vores Årsprogrammer på Stadsbiblioteket, var et par medlemmer flere gange gået forgæves for at hente et program. Der må være rift om Årsprogrammerne!
På forespørgsel fra et medlem om, hvorfor vi ikke køber dyrere værker fra udstillerne i Portnerboligen, gjorde vi opmærksom på maksimumbeløbet på 6.000 kr.

Et medlem foreslog en medlemstur til Statens Museums for Kunsts nye afdeling i Thy.

Til slut takkede Kaj Otto de afgåede bestyrelsesmedlemmer, revisor og revisor-suppleant. Formanden rettede også en tak til Lyngby-Taarbæk Kommune samt bestyrelsen, de 20 kustoder og de 104 fremmødte medlemmer for deres tro-faste støtte til Lyngby Kunstforening.
Lodtrækningerne: Efter en pause gik vi over til udlodning af sidste års 27 ind-købte kunstværker fra udstillerne i Portnerboligen + en ekstra lodtrækning om mange donerede værker og bøger. TAK til de glade givere. Lodtrækningerne blev afviklet i god ro og orden, så vi kunne lukke og slukke Lindegaarden efter en veloverstået generalforsamling. 
Bilag: Årsberetning 2025                     Referent: Tove Løvsgren, 28.5.2026
Årsberetning 2025 for Lyngby Kunstforening
Medlemstal
Ved udgangen af 2025 var vi 379 medlemmer, hvilket var 147 flere end året før. Vores Open Call 20 x 20-udstilling genererede 119 nye medlemmer. 
P.t. er vi 312 medlemmer.
Udstillinger
Vi arrangerede 12 udstillinger i Portnerboligen, heraf syv udstillinger med kvindelige og fem udstillinger med mandlige kunstnere.

Årets samlede besøgstal viste 6.683, hvilket er 735 flere end i 2024. 
En 13. udstilling i 12 dage i september stod Kunstnersammenslutningen 
Åbne Døre selv for. 
I juni havde vi planlagt en maleriudstilling med Rosamynte Munch. Desværre blev kunstneren alvorligt syg og måtte udsætte sin udstilling. Vort udstillings-udvalg fandt ret hurtigt en anden kunstner, som var parat til at overtage udstillingsperioden. Det blev billedhuggeren Jacob Alrø med udstillingen Hypnagogia – overgangstilstanden fra vågenhed til søvn. (Alrø var især kendt fra tv for sit samarbejde med Kirsten Justesen omkring arbejdet med det fire meter høje monument for grevinde Danner, der står ved Søerne). Jacob Alrø udstillede bl.a. en installation med gipsmodeller og et stort svævende gips-objekt. En installation af gips, metal, træ, glas, akryl og en kraftig magnet. Desuden en smuk buste af Janus med de to ansigter samt nogle fine mystiske malerier.
Som noget nyt arrangerede vi i august/september en Open Call-udstilling, hvor 64 kunstnere blev valgt til at udstille hver fire værker i formatet 20 x 20. 
126 kunstnere fra hele landet og et par enkelte fra udlandet søgte om at udstille. Vi holdt fernisering med 260 besøgende og et stort telt i haven. Udstillingen blev en kæmpe succes og var yderst velbesøgt af 849 gæster. 
Vi håber at kunne arrangere en ny Open Call-udstilling i 2027. Med Jacob Alrø og Open Call-udstillingen fik vi i 2025 præsenteret alle kunstneriske udtryk med undtagelse af video og performance.
Vores særlige aftale med Teknika Lyngby (tidl. Maskinmesterskolen København), som låner vores indkøbte kunstværker til udstilling på skolen, indtil værkerne udloddes ved vores generalforsamling, er med til at bringe kunsten ud i det offentlige rum.
Informationsvirksomhed
Til hver udstilling i Portnerboligen fremstilles en farveplakat til udhængsskabet og til opsætning på Stadsbiblioteket. Udstillingerne annonceredes bl.a. i vort Årsprogram, Det Grønne Område, Lyngby-Taarbæk Avisen, på KultuNaut og Lyngbykultur.dk. 
Årsprogrammet sendes digitalt til medlemmerne, kommunalbestyrelsen og andre interesserede og ligger i en trykt udgave i Portnerboligen, Sophienholms café og på Stadsbiblioteket, bibliotekerne i Virum, Taarbæk og Lundtofte.

Vores nye hjemmeside fra 2024 er sammen med Facebook og Instagram med til at gøre Lyngby Kunstforening synlig på de sociale medier. De tiltrækker både dygtige kunstnere og andre interesserede, også uden for kommunegrænsen.
Arrangementer
Vores arrangementer, der er åbne for både medlemmer og gæster, er økono-misk selvbærende, dvs. deltagerprisen skal dække udgifterne, dog gerne med et lille overskud til foreningen. Med kunsten som fælles omdrejningspunkt får vi også tilgodeset det sociale samvær blandt deltagerne. 
Bustur til Næstved Kunstby og Rønnebæksholm, 14. juni 
Turen gik først til Næstved, hvor vi fik en guidet rundvisning til 15 af byens i alt 45 imponerende gavlmalerier, udført af internationale graffitikunstnere. Derefter videre til Rønnebæksholm, hvor vi så udstillingen ”Vandets fortæl-linger” og gik på opdagelse i skulpturparken og det store haveanlæg. 
27 deltagere.
Kunstrejse til Berlin med bus, 6.-10. oktober
Med fokus på det 20. og 21. århundredes kunst besøgte vi Jüdisches Denkmal, Martin-Gropius-Bau Museum, Hamburger Bahnhof kunstmuseum, Fotografiska Museum Berlin, Berlinische Galerie, Neue Galerie og Kunstwerke Berlin. 
En oplevelsesrig og intens tur for de 45 deltagerne. 
Omvisning i Bjørn Wiinblads Hus, 6. november
René Schultz viste os rundt i Det Blå Hus, hvor Wiinblads private bolig og atelier står intakt, som om kunstneren lige er gået ud ad døren. Frokost bagefter på Willys Bistro ved Classic Car House. 20 deltagere
Medlemsmiddag på Kulturstedet Lindegaarden, 12. november
Efter en hyggelig middag spillede Carsten Dahl - autodidakt kunstner og tidli-gere rektor ved Rytmisk Musikkonservatorium - egen musik på Lindegaardens flygel og fortalte om sit liv. Et musisk menneske, en ægte kunstner, der ud over at være en af landets bedste jazzpianister også udtrykker sig gennem maleri og poesi. 70 deltagere.

Til slut vil jeg takke Lyngby-Taarbæk Kommune for støtte og interesse. 
Tak til vores medlemmer for opbakning og en særlig tak til kustoderne for deres store arbejde. Og endelig tak til bestyrelsen for vores fine samarbejde og jeres store arbejdsindsats - og ikke mindst jeres gode humør.
Kaj Otto Thomassen 

Formand for Lyngby Kunstforening 

